cyanic-selkie/wikianc huggingface dataset:
Nancy Sinatra
Liv og karriere
I 1966 og 1967 reiste Sinatra til Vietnam for å spille for de amerikanske soldatene, og mange av dem adopterte hennes sang «These Boots Are Made for Walkin'» som sin faste hymne, slik som det er vist i Pierre Schoendoerffers prisbelønte dokumentar The Anderson Platoon (1967) og vist i en scene i Stanley Kubricks Full Metal Jacket (1987). Hun spilte inn flere antikrigssanger, blant annet «My Buddy», som er på hennes album Sugar, «Home», skrevet sammen med Mac Davis, og «It's Such A Lonely Time of Year», som kom på hennes album fra 1968, The Sinatra Family Wish You a Merry Christmas.
Tunbridge Wells
Byen oppsto som et kursted på 1600-tallet og hadde sitt høydepunkt som feriested under Beau Nash (1674–1761) da dens jernholdige kildevann tiltrakk seg kurpasienter og andre besøkende. Selv om stedets tiltrekning som kursted dalte da det ble populært å bade i havet, har byens popularitet forblitt og rundt tretti prosent av byens økonomi genereres fra turistindustrien.
Nancy Sinatra
Liv og karriere
Sinatra hadde også en kortvarig skuespillerkarriere på midten av 1960-tallet, blant annet en rolle sammen med Elvis Presley i filmen Speedway og med Peter Fonda i filmen The Wild Angels.
Tunbridge Wells
Kilden som ga byen navneleddet Wells eksisterer fortsatt i bydelen Pantiles. Den er en kilde, med vann som har salter med høyt innhold av jern. Kilden ble oppdaget i 1606 av Lord North, som tilhørte hoffet til Jakob I. Han ga den navn etter den nærliggende byen Tonbridge, som dengang ble stavet Tunbridge. Dette har siden vært en stadig kilde til forvirring, spesielt for reisende på jernbanelinjen mellom London og Hastings der stasjonsnavnene er til forvirring like. Det ble derfor den eldre, men mindre byen Tunbridge som på 1870-tallet måtte skifte navn til Tonbridge.
Nancy Sinatra
Liv og karriere
Nancy Sinatra forble på plateselskapet Reprise fram til 1970. Det året signerte hun kontrakt med RCA, noe som førte til tre album: Nancy & Lee – Again (1971), Woman (1972) og en samling med en del av hennes innspillinger hos Reprise under tittelen This Is Nancy Sinatra (1973). Det samme året utga hun en singel som ikke var en del av en LP, «Sugar Me» og «Ain't No Sunshine». Den første var skrevet av Lynsey de Paul og Barry Blue og som med andre sanger fra tidlig på 1970-tallet, ble de samlet på albumet How Does It Feel i 1998.
54 år gammel poserte hun naken for herrebladet Playboy i utgaven for mai 1995 og gjorde samtidig opptredener på TV for å promotere sitt album One More Time. Playboy-bildene førte til en del debatt. I TV-show fortalte hun at hennes far var stolt av bildene, men ikke alle var overbevist. Hun fortalte Jay Leno på et Tonight Show i 1995 at da hun fortalte sin far om hva Playboy betalte henne, hadde han sagt: «Få dobbelt så mye!»
Etter sin fars råd da hun begynte sin innspillingskarriere, sitter hun selv på rettighetene til masterinnspillingene til det meste av sitt materiale, inkludert videoer.
Hun fikk sin egen stjerne på Hollywood Walk of Fame den 11. mai 2006, som samtidig ble erklært for «Nancy Sinatras dag» av Hollywoods borgermester, Johnny Grant.
Diskografi (utvalg)
Studioalbum
Singler Topp 10 på Billboard Hot 100
Samarbeidsalbum (studioalbum)
Filmer
Dokumentarer
Peter Meyn
Peter Meyn (født 8. april 1749, død 11. april 1808) var en dansk arkitekt fra København.
I perioden 1777–1783 fordypet han seg i sine studier ved å foreta en utenlandsreise til Frankrike og Italia. Ved hjemkomsten fikk han ansettelse ved kunstakademiet der han etter en tid ble andre professor og ved Harsdorffs død første professor i bygningskunst.
Samtidig med ansettelsen som professor virket Meyn som statsarkitekt i København hvor han blant annet medvirket til oppføringen av småbygningene og de monumentale portene ved Rosenborg slott. Han var også med i forbindelse med ombyggingen av Sorgenfri slott utenfor København. Meyns hovedverk anses å være Det Chirurgiske Akadamie i Bredgade.
Windows Aero
Windows Aero er et grafisk brukergrensesnitt og standard visuelt tema i de fleste utgaver av Windows Vista og Windows 7, operativsystemer som er utgitt av Microsoft. Det er også tilgjengelig i Windows Server 2008, men er ikke slått på som standard. Navnet «Aero» er bakronym for Authentic, Energetic, Reflective & Open (Autentisk, Energisk, Reflekterende & Åpent ). Hensikten med Aero er at det skal være renere, mer kraftfullt, mer effektivt og mer estetisk tiltalende brukergrensesnitt enn det tidligere visuelle temaet (Luna). Med et grafisk brukegrensesnitt menes hvordan brukeren ser og opplever av hva som finnes på dataskjermen. Aero inkluderer egenskaper som gjennomsiktighet, levende miniatyrbilder (thumbnails) og ikoner og animasjoner. Aero består også av et regelsett og retningslinjer for Microsoft Windows.
Historie
Som med Windows XP er Aeros grunnleggende ikoner designet og formgitt av firmaet The Iconfactory. Fram til Windows Vista Beta 1 ble utgitt i juli 2005 hadde svært lite av Aero blitt vist for allmennheten eller lekket ut deler av den historiske programmeringsutviklingen («build» + «nummer»). Tidligere brukergrensesnitt var Plex som ble benyttet i Windowsutgaver med kodenavn Longhorn builds 3663-4048; Slate, som var i build 4042 og var tilgjengelig fram til build 4094; og Jade (builds 4074, 4083 og 4093, faktisk en tidlig forhåndsvisning av Aero). Microsoft begynte å bruke Aero i offentlige programutviklinger fra og med build 5048. Den første utførelsen av Aero som var fullstendig, var build 5219. I desember 2005 ble build 5270 utgitt og inneholdt en komplett implementering av Aero, i henhold til kilder på Microsoft, selv om det ble introdusert en rekke stilistiske endringer mellom denne dato og fram til operativsystemet ble offisielt utgitt.
Windows 7
Windows Aero er revidert i Windows 7 med flere endringer i grensesnittet, en mer berøringsvennlig interaktivitet og mange nye visuelle effekter og egenskaper:
Slå av Windows Aero
Dersom brukerenikke har behov for de tredimensjonelle, grafiske effektene i Vista, kan h*n gjerne slå av Windows Aero som er ganske ressurskrevende. Man kan slå av Windows Aero via menyvalget Kontrollpanel, Personalisering, Vindusfarge og utseende. Under Fargevalg kan man velge Windows Vista Basic eventuelt Windows standard dersom man foretrekker et Windows 2000-lignende grensesnitt. Brukere av Windows 7, kan eventuelt fjerne haken ved Aktiver gjennomsiktighet, og redusere fargeintensiteten.
Slå av visuelle effekter
Ved å trykke på Start-knappen og høyreklikke på Datamaskin og velge Egenskaper, videre Avanserte systeminnstillinger, Avansert, Ytelse, Innstillinger. Da får man opp en dialogboks som kan brukes til å velge eller velge bort effekter. Man kan eventuelt velge Tilpass for best ytelse.
Roi Et lufthavn
Roi Et lufthavn (thai:ท่าอากาศยานร้อยเอ็ด) er en flyplass som ligger i Roi Et, provinshovedstaden i Roi Et i Thailand.
Franco Modigliani
Franco Modigliani (født 18. juni 1918 i Roma i Italia, død 25. september 2003 i Cambridge i Massachusetts) var en italiensk-amerikansk økonom ved MIT Sloan School of Management og MIT Økonomiske institutt. Han ble tildelt Sveriges Riksbanks pris i økonomisk vitenskap til minne om Alfred Nobel i 1985.
Bakgrunn
Modigliani ble født i Roma. Som 17-åring begynte han å lese jus ved universitetet i Roma. Han ble involvert i antifascistisk arbeid, og etter Benito Mussolinis innføring av antijødiske lover i 1938 forlot han Italia og slo seg i første omgang ned i Paris, der han giftet seg med Serena i 1939. Samme år vendte han kort tilbake til Italia for å motta sin universitetsgrad som doctor juris.
Samme år flyttet familien til USA.
Økonom
I 1944 skrev han sin Ph.D.-avhandling, hvis hovedinnhold ble trykket i det ledende tidsskrift Econometrica samme år som «Liquidity Preference and the Theory of Interest and Money». I denne artikkel ble den keynesianske «revolusjon» som Keynes' tanker dengang ble betraktet som, integrert med den tradisjonelle (neo)klassiske økonomi. Dermed var artikkelen en viktig del av den neoklassiske syntese.
I 1946 ble Modigliani amerikansk statsborger. Han var ansatt ved forskjellige universiteter og institusjoner, før han i 1962 ble ansatt på MIT. Der ble han til sin død, fra 1970 med tittel som Institute Professor, som er spesiell for MIT.
Livssyklushypotesen
Modigliani var også opphavsmann til livssyklushypotesen, som er et forsøk på å forklare oppsparingsnivået i et land. Modigliani mente at forbrukere vil forsøke å oppnå et stabilt forbruksnivå over sine liv (foreta forbruksutjevning). Det kan oppnås ved å spare opp i de år man arbeider, for å bruke av oppsparingen når man er gått i pensjon. Dette er senere blitt ett av de grunnleggende utgangspunkter for å forklare utviklingen i forbruk, inntekter og oppsparing og sammenhengen med demografiske forhold.
Noa
Noa kan referere til:
Gravevepser (Sphecidae)
Gravevepser (eller gravehvepser) som tilhører Sphecidae er en familie av solitære vepser. De lever i larvestadiene som parasitter, vanligvis på andre insekter eller edderkoppdyr. Familien har 732 kjente arter i verden, men bare fem er funnet i Norge.
Utseende
Gravevepser i Spechidae er 4 og 50 millimeter lange. Kroppen er ofte mørk brun-svart eller rød og svart, og noen arter har metalliske farger. Disse vepsene har et ganske bredt hode. Beina er lange og hos hunner har de ofte noen torner på forbena som brukes til graving. De holder vingene flatt over kroppen i hvile. Bakkroppen er vanligvis festet til forkroppen med en ganske lang og tynn "stilk" (petiolus)
Larvene er som regel ganske lys, runde og tykkest på midten. Hodet har kraftige kjever.
Levevis
Hunnene løper svært raskt over bakken på jakt etter passende bytte, de flyr også raskt, men ofte bare som korte "hopp" i lav høyde. Antennene er hele tiden i bevegelser ettersom de gjennomsøker terrenget. Gravevepsene finnes hyppigst på åpne, sandete steder der det er lett å grave og vanskelig for byttedyr å gjemme seg. De bygger rede på mange forskjellige måter, i planter eller råtnende trær, andre lager reder av gjørme. Det vanligste er en tunnel gravd ut i sand eller løs jord. De fyller redene med insekter eller edderkoppdyr som de har lammet med et stikk fra giftbrodden. På hvert bytte legger hunvepsen ett egg, før den tetter åpningen til redet. Larven klekkes etter noen uker og lever av byttet.
Noen arter gravevepser legger egg i redet til andre gravevepser og lever som parasitter på den andre artens larver.
Furuset Idrettsforening
Furuset Idrettsforening (stiftet 14. januar 1914) er en idrettsforening på Furuset i Groruddalen i Oslo.
Gravevepser (Sphecidae)
Systematisk inndeling / europeiske arter
Den systematiske inndelingen av gruppen Apoidea er litt usikker. Tidligere ble også gruppen Crabronidae regnet til graveveps-familien, men den er muligens bare fjernt beslektet med Sphecidae.
Ig Nobelprisen
Ig Nobelprisen er en parodi på nobelprisen og utdeles hvert år i oktober – rundt samme tid som de ekte nobelprisene offentliggjøres – for ti vitenskapelige bragder som «først får folk til å le, deretter til å tenke». Prisen blir organisert av det vitenskapelige, humoristiske tidsskriftet Annals of Improbable Research, og utdeles av en gruppe som inkluderer ekte nobelprisvinnere ved en seremoni i Harvard universitetets Sanders teater.
Furuset Idrettsforening
Eksterne lenker
Furuset IF
Gravevepser (Sphecidae)
Systematisk inndeling / europeiske arter
Denne oversikten har med de europeiske arter.
Ig Nobelprisen
De første Ig Nobelprisene ble utdelt i 1991, da for oppdagelser som «verken kan, eller bør, gjentas». Det deles hvert år ut priser i ti kategorier, både paralleller til de ekte nobelprisene fysikk, kjemi, psykologi/medisin, litteratur og fred, men også folkehelse, ingeniørkunst, biologi og tverrfaglig forskning.
Navnet er et ordspill på det engelske ordet «ignoble» (for uedel), og Alfred Nobels etternavn. Navnet uttales offisielt «ig no-BELL» (IPA:).
Prisen omtales noen ganger som en «alternativ nobelpris».
Noter
<references group="N" />
Stephen Hales
Stephen Hales (født 17. september 1677, død 4. januar 1761) var en britisk fysiolog, kjemiker og oppfinner.
Hales studerte funksjonen som luft og vann hadde i vedlikeholdet av både plante- og dyreliv i naturen. Han førte nøyaktig regnskap over bevegelser av vann i planter, og påviste at planter absorberer luft. Hales oppdaget også farene ved å puste gammel luft, og han oppfant en ventilator som bedret overlevelse for ansatte ombord på skip, i sykehus og i fengsler. Han ble tildelt Copleymedaljen i 1739. Hales ble også kreditert for viktige arbeider innenfor pneumatisk kjemi og han står bak prosessen som brukes for å samle gasser som genereres i laboratorieforsøk. Hales viktigste oppfinnelse var et kirurgisk pinsett.
Fraser Digby
Fraser Charles Digby (født 23. januar 1967 i Sheffield) er en tidligere engelsk fotballspiller. Han har spilt nesten 500 ligakamper i England og tilbrakte den største delen av sin karriere i Swindon Town FC.
Aktiv karriere
Han spilte én sesong i Premier League i 1993-94, men mistet mange kamper på grunn av skader. Han forlot Swindon Town etter uenigheter med manager Steve McMahon og gikk gratis til Crystal Palace Etter tre sesonger var han innom Barry Town og Huddersfield Town før han signerte for QPR og spilte et lite antall kamper der. På grunn av økonomiske problemer i klubben, ble han i 2001 frigitt til Purfleet som spilte utenfor ligasystemet. Han gikk etter kort tid videre til Kidderminster hvor han hadde kontrakt for en kamp av gangen. Samtidig var han keepertrener og hadde en kommersiell stilling i Swindon Town. Hans siste kamp var for Cirencester Town i 2004, hvor han spilte én kamp for hans venn Brian Hughes som var manager i klubben.
Annet
Han ble kåret til årets spiller i Swindon Town i 1997 og 1998.
Sesongen 2009-10 stemte leserne av lokalavisen Swindon Advertiser fram sitt favorittlag gjennom tidene og Digby ble stemt fram som tidenes beste keeper på Swindon Town.
Landslag
Digby spilte fem kamper for England U-21 mens han var i Swindon Town
Bob Beamon
Robert «Bob» Beamon (født 29. august 1946) er en tidligere amerikansk friidrettsutøver, best kjent for sin fantastiske og seiglivede verdensrekord i lengdehopp.
Beamon, som kommer fra Jamiaca, New York, satte sin verdensrekord i lengde i OL i 1968 i Mexico by med et hopp på 8,90 m, hele 55 cm lengre enn den tidligere rekorden. Rekorden stod i hele 23 år.
Før Beamons hopp hadde verdensrekorden blitt forbedret 13 ganger siden 1901, med en gjennomsnittlig økning på 6 cm, og aldri med mer enn 15 cm.
OL-vinneren fra 1964, Lynn Davies fra England, sa til Beamon: «Du har ødelagt denne øvelsen». Beamons rekord ble slått i 1991, da amerikaneren Mike Powell hoppet 8,95 i verdensmesterskapet i Tokyo.
Stu Ungar
Stuart Errol Ungar «Stuey The Kid» (født 8. september 1953, død 22. november 1998) var en profesjonell amerikansk poker- og gin-spiller. Han blir sett på som en av de beste noensinne i begge spill. Han skal ha spilt inn over $ 30,000,000 på poker og er den eneste, ved siden av Johnny Moss, som har vunnet WSOP main event tre ganger. Han blir ofte omtalt som den eneste som har vunnet tre ganger da Moss' seier i 1970 World Series of Poker ble tildelt ved avstemning, og ikke faktisk spilling. Det har blitt spekulert at Ungar var autistisk savant Han døde av en hjertefeil som følge av overdreven bruk av narkotika i Las Vegas i 1998.
Åpen post (debattprogram)
Åpen post er et norsk debattprogram som gikk på NRK Fjernsynet fra 1966 til 1971. Programmet ble ledet av Kjell Arnljot Wig og Per Øyvind Heradstveit. Programmet ble tidvis kontroversielt de årene det gikk, mye på grunn av debattformen og valg av tema.
Stu Ungar
Barndom
Ungar ble født til jødiske foreldre og vokste opp på Manhattan. Hans far, Isafore Ungar, var lånehai og drev også en bar. I virkeligheten var baren kun et skalkeskjul for en gamblingklubb, noe som førte til at Stu Unger kom tidlig i kontakt med gamblingmiljøet.
Åpen post (debattprogram)
Wig introduserte det aller første programmet slik: «Jeg skal ikke komme med noen programerklæring for denne nye programposten, for her kan alt skje.»
Strupe
Strupen (latin: larynx) er den øvre, fremre delen av halsen. Som område omfatter strupen strupehodet og den nederste delen av svelget. Den nederste og største delen ligger bak strupehodet. Under svelging løftes strupehodet slik at blant annet strupelokket (på latin epiglottis) lukker for inngangen til luftrøret og hindrer at spytt, slim og mat trenger ned i luftveiene.
Stu Ungar
Barndom
Hans far forsøkte å holde Ungar vekk fra gamblingen, men til tross for dette begynte Ungar å spille gin rummy og fikk raskt et rykte på seg som en meget god spiller.
Åpen post (debattprogram)
Om programposten og temavalg
Åpen post skulle fra første stund av være et aktualitetsprogram som skulle ta for seg mer ømtålige emner enn det som tidligere hadde vært vanlig i norsk TV. Det skulle også skape en mer prinsipiell debatt omkring TV som diskusjonsforum samt skrelle vekk alt snikksnakk. Deltakerne besto foruten Wig selv, av et panel som representerte «folket og den sunne fornuft», en «anklager» som fikk muligheten til å komme med sin kritikk, og representanter for den institusjonen kritikken var rettet mot.
Stu Ungar
Barndom
I 1968 døde Ungars far av et hjerteinfarkt mens han var sammen med sin elskerinne. Moren var ute av stand til å ta seg av ham da hun var meget syk, og etter farens død vanket Ungar rundt omkring i New Yorks gamblingmiljø frem til han var 18 år gammel. Da møtte han Victor Romano, som var medlem av Genovese-familien, og de ble etterhvert så gode venner at Romano fungerte som en farsfigur for Ungar.
Åpen post (debattprogram)
Om programposten og temavalg
I løpet av høsten og våren 1966–1967 ble blant annet søkelyset rettet mot tema som fiskestoppen – i relasjon til hungersnøden i mange land, abortlovgivningen, kirkens forhold til samtiden, samespørsmålet, krigen i Midtøsten, spesialskolene og krigsinvalideproblemet. Programmet ble regnet som å ha samfunnsmessig verdi ved at en rekke følsomme temaer ble tatt opp. Særlig gjaldt dette debatten omkring krigsinvalideproblemet, som gikk over flere sendinger. Både dette og debattene om spesialskolene, abortlovgivningen og kirkens forhold til samtiden virket sterkt engasjerende på TV-seerne. Man regnet med at NRK i snitt fikk rundt 1,000 henvendelser per telefon eller brev i forbindelse med hver sending.
Stu Ungar
Overgangen til poker
På den tiden, 1970-tallet, var gin rummy fortsatt et populært spill, og det ble jevnlig arrangert turneringer i Las Vegas. Ungar vant så mange turneringer at flere kasinoer spurte ham om ikke å spille, fordi når andre spillere hørte at han skulle være med, trakk de seg.
Åpen post (debattprogram)
Om programposten og temavalg
8. mai 1968 ble bispeflertallets «bannbulle» rettet mot de fraskilte tatt opp i programmet. Bakgrunnen var et brev fra landets biskoper til prestene, etter bispemøtet i 1967, der de fraråder at prestene vier fraskilte så lenge den tidligere ektefellen er i live. Universitetsstipendiat Inge Lønning kritiserte bispebrevet og pekte i debattprogrammet på den bestemmelse fra 1937 som ble tatt inn i ekteskapsloven, om at en prest av samvittighetsgrunner selv kunne velge i dette spørsmål, og ikke behøvde å la seg presse av et diktat fra biskopene. Biskop Alex Johnson sa imidlertid at det var bedre å nekte alle enn noen få. For teolog og professor Carl Fredrik Wisløff var Jesu ord, «Det Gud har innstiftet skal menneskene ikke skille ad», avgjørende for at fraskilte ikke kunne vies. Det rådet en viss enighet om en revisjon av kirkens vigselsrett som den nest beste løsningen. Spørsmålet ble senere tatt opp i Stortinget.
Stu Ungar
Overgangen til poker
I dag er han mest kjent for sin pokerspilling, men selv anså han alltid seg selv som en bedre gin rummy-spiller.
Åpen post (debattprogram)
Om programposten og temavalg
Registrering av kommunister eller kommunistsympatisører ble tatt opp som tema 13. november 1968, der blant andre justisminister Elisabeth Schweigaard Selmer deltok. En vesentlig del av programmet var viet den såkalte Austad-saken. Denne refererte seg til at Finn Austad ved en lekkasje i 1950-årene hadde fått kjennskap til at han var oppført i overvåkingspolitiets arkiv som "K-symp" – kommunistsympatisør. I programmet ble det også tatt opp generelle spørsmål om arkivene i overvåkingstjenesten.
Moskva
Moskva er Russlands hovedstad. Byen ble hovedstad etter den russiske revolusjon i 1918, og var også hovedstad før 1712. Byen er med sine 12,6 millioner innbyggere (2021) Russlands og Europas største by. Byen er en føderal by, omkranset av Moskva oblast i Den sentrale føderasjonskrets i den vestlige delen av Den russiske føderasjon.
Moskva var hovedstad i Storfyrstedømmet Moskva og Tsar-Russland, før hovedstaden ble flyttet til St. Petersburg i forbindelse med etableringen av Det russiske keiserdømmet tidlig på 1700-tallet. Ved etableringen av Den russiske sovjetiske føderative sosialistrepublikk i 1917 ble hovedstaden flyttet tilbake til Moskva, og byen var også hovedstad i Sovjetunionen.
Åpen post (debattprogram)
Kritikk
En av de mest omfattende kritikkene mot programmet gikk på påstander om at Åpen post fungerte som en «Folkedomstol». Dette prinsippspørsmålet ble tatt opp i avisenes lederspalter og på annen måte.
Stu Ungar
WSOP
I 1980 meldte han seg på World Series of Poker og vant hovedturneringen der han slo pokerlegenden Doyle Brunson og ble den yngste noensinne som hadde vunnet. (En rekord som ble senere slått av Phil Hellmuth i 1989). Ungar så enda yngre ut enn det han var og derfor fikk han kallenavnet «The Kid». Han gjentok bedriften i 1981, og vant hovedturneringen.
Moskva
Den røde plass i sentrum av Moskva er utgangspunkt for de brede gatene som går ut i alle retninger, og disse er igjen forbundet med et system av ringgater. Gjennom sentrum av byen renner Moskvaelven. Blant byens mest kjente bygninger er Vasilijkatedralen, Leninmausoleet, Kreml og Bolsjojteateret. Moskvas metro er et av verdens travleste metro-systemer, og kjent verden over for sin punktlighet.
Åpen post (debattprogram)
Kritikk
Denne kritikken ble særlig hard da filmskaperen og forfatteren Arne Skouen, i et av programmene bidrog til en het debatt om Norges spesialskoler, hvor postulater og beskyldninger ble fremsatt – uten at de ble dokumentert og uten at de som ble angrepet hadde anledning til å ta til motmæle. Regjeringsadvokaten omtalte programmet som ensidig, ubalansert og direkte urettferdig overfor dem kritikken rammet. Kritikerne mente at programmet fikk en karakter av et slags offentlig forhør – med programlederne i rollen som vanligvis aktor har i det norske rettssystemet.
Moskva
De olympiske leker for sommeren 1980 gikk av stabelen her.
Stu Ungar
Blackjack
I 1982 ble Ungar bøtelagt av «New Jersey Gaming Commission» for påstått juksing mens han spilte blackjack i Atlantic City. Kasinoet påstod at han «tappet et veddemål» (å sette ekstra chips på en vinnende hånd etter den er ferdig for å få utbetalt mer). Ungar nektet på at dette var tilfelle. Boten han fikk var på $ 500, noe som var lommerusk for Ungar etter å ha vunnet mye, men å godta boten ville også bety at han innrømmet å ha jukset. Så Ungar nektet å godta boten og anket. Til slutt vant han frem i retten, og slapp boten, men han brukte til slutt nesten $ 50,000 på rettssaken.
Åpen post (debattprogram)
Kritikk
I debatten som fulgte ble det blant annet pekt på at man var inne på en farlig vei, hvis man skulle opphøye et TV-program til en slags «folkedomstol». Wig og Heradstveit ble nødt til å finne seg i at søkelyset ble rettet mot det ansvar som programledelse i et massemedium med fjernsynets slagkraft representerer. Til sitt forsvar opplyste NRK at Åpen post var et eksperiment og at de skulle ta med seg lærdommen fra kritikken i programmets videre ferd på TV-skjermen.
Moskva
Geografisk plassering
Moskva ligger i Russlands europeiske del ved Moskvaelven som er en bielv til elveen Oka. De geografiske koordinatene er 37,62 østlig lengde og 55, 75 nordlig bredde, og byen ligger 156 moh. Landskapet er kupert og Teplostanskaya er byens høyeste punkt, 255 moh. Sentrale Moskva avgrenses i hovedsak av en 109 km lang motorvei som ble anlagt på 1960-tallet. Den meandrende Moskvaelven skaper iblant høye skråninger. Elvens lengde gjennom byen er omtrent 80 km og bredden varierer mellom 115 og 200 meter. Den 128 km lange Moskvakanalen begynner i byens vestra del og binder sammen Moskvaelven med elven Volga. Det går 49 broer over Moskvas elver og kanaler.
Stu Ungar
Privatliv
Ungar giftet seg med sin kjæreste, Madeline, i Las Vegas i 1976. Samme år fikk de datteren Stefanie. Ungar adopterte også Madelines sønn, Richie, som hun hadde fra et tidligere forhold. Richie tok sitt eget liv i tenårene og denne tragiske hendelsen gikk hardt innpå både Stu og Madeline.
Det var rundt dette tidspunktet at Ungar begynte med kokain. Han skrev i sin biografi at han prøvde det for første gang etter råd fra en annen pokerspiller som brukte det for å holde seg våken over lengre tid mens de spilte. Men bruken utartet, og Ungar ble snart rusmiddelavhengig. I 1986 skilte Madeline og Unger seg, mye på grunn av hans avhengighet.
Åpen post (debattprogram)
Kritikk av programlederne
Av programlederne var det særlig Kjell Arnljot Wig som ble kritisert, både av deler av pressen og i diverse leserinnlegg. På det verste var han Norges mest utskjelte programleder. «Wig er utvilsomt begavet, men så begavet er han ikke at han kan tillate seg hva som helst på et offentlig kommunikasjonsnett som TV-en er», skrev en leser til Dagbladet i 1967. Arbeiderbladet skrev i 1970 følgende: «Han kan åpenbart ikke dresseres til å vise vanlig høflighet – eller til å la saken spille hovedrollen. I flere år har han i virkeligheten bare laget ett eneste program i forskjellige varianter, og det er et program om Kjell Arnljot Wig». Dagblad-leser (rundt 1970): «På vegne av mange TV-seere henstiller jeg til programledelsen i NRK om å frata Kjell Arnljot Wig hans funksjoner i Åpen post inntil han har lært seg allmenn høflighet.».
Moskva
Klima
Moskva har innlandsklima og ligger i den tempererte klimasonen. Kjennetegn på dette er kalde vintre og varme somre med korte vår- og høstperioder. Årsmiddeltemperaturen er 4,4 °C og den gjennomsnittlige nedbørsmengden 575 millimeter.
Stu Ungar
Privatliv
Hans rusproblemer ble etterhvert så alvorlige at under WSOP turneringen i 1990, der venn og pokerspiller Billy Baxter hadde betalt for ham, ble Ungar funnet bevisstløs på hotellrommet etter en overdose den tredje dagen av turneringen. Men fordi han hadde en så enorm ledelse at til tross for at det ble tatt blinds av ham endte han til slutt på en niendeplass og fikk utbetalt $ 20,500.
Åpen post (debattprogram)
Kritikk av programlederne
Klimaks ble nådd i mai i 1971, da Wig kom tilbake med en ny runde Åpen post og lanserte den slik: «Jeg tror vi kommer til å reise en storm i kveld ...» og stilte følgende temaspørsmål i debatten: «Er Stortinget i ferd med å bli en parodi på seg selv?». Denne sendingen skulle bli slutten for Åpen post, og beslutningen ble stort oppslått i Dagbladet: «NRK-sjefen Hans Jacob Ustvedt har nedlagt veto mot at programmet skal fortsette under Kjell Arnljot Wigs ledelse. Beslutningen er tatt etter at han i går så skandaleprogrammet fra torsdag, som er blitt skarpt kritisert i en samlet Oslo-presse.».
Moskva
Klima
Vinterstid ligger middeltemperaturen mellom -8° og -10 °C. Medregnet i middeltemperaturen er kortvarige kuldeperioder hvor temperaturen kan synke under -30 °C. Takket være lav vindhastighet og tørr luft er det likevel disse temperaturene til å leve med. Sommeren er ofte varm og solrik, til tider svært varm med temperaturer over 35 °C.
Stu Ungar
«The Comeback Kid»
I 1997 hadde Ungar, til tross for sine enorme premiepenger, stor gjeld. Igjen fikk han $ 10,000 av Billy Baxter for å kunne spille i WSOP. Hans narkotikamisbruk begynte å vise seg fysisk, spesielt rundt nesen som følge av bruken av kokain. Men han viste at hans mentale egenskaper ikke hadde forfalt like mye. Under hele turneringen hadde han med seg et bilde av sin datter, og han ringte henne jevnlig med oppdateringer.
Åpen post (debattprogram)
Kritikk av programlederne
Forbudet gjaldt imidlertid ikke andre programmer, og Wig kom tilbake allerede i 1972, først med programposten «Kanal X» og i 1973 med «Ditt Vitne» hvorpå Dagbladet skrev «Kjell Arnljot Wig klarte det igjen: «Ditt vitne» – et litterært sirkus av laveste klasse.»
Stu Ungar
«The Comeback Kid»
Han vant til slutt sin tredje WSOP-tittel og folk begynte nå og kalle ham «The Comeback Kid» fordi det hadde gått 16 år siden hans forrige tittel. Billy Baxter og Ungar delte førstepremien på $ 1,000,000.
Moskva
Klima
Den høyeste temperaturen som er målt var på +38,2 °C, den 29. juli 2010. Den laveste -42,2 °C, den 17. januar 1940.
Åpen post (debattprogram)
Kritikk av programlederne
Kritikken mot Heradstveit gikk på hans meget direkte tale, og ikke alltid like objektive framstilling av sakene. Kringkastingssjefene Hans Jacob Ustvedt og Torolf Elster måtte stadig ut i avisene og redegjøre for NRKs redaksjonelle linje etter Heradstveits opptreden på skjermen. Heradstveits programlederstil ble besvart med hatbrev, avskyartikler i avisene og programboikott fra politikere. I 1968 sa han til sitt forsvar i Dagbladet at disse «reaksjonene forteller at store deler av det norske folk ikke er modne for denne form for journalistikk som skreller vekk alt snikksnakk». .
Moskva
Historie
De første referanser til Moskva kan dateres tilbake til 1147, da Jurij Dolgorukij oppfordret fyrsten av Republikken Novgorod til å komme til ham, da byen var en liten provinsby. Ni år senere, i 1156, beordret fyrst Jurij Dolgorukij at det skulle bygges en tremur rundt Moskva. I perioden 1237–1238 brente mongolene ned byen og drepte innbyggerne. Moskva kom over dette og ble hovedstad i et selvstendig fyrstedømme i 1327. Byens gode plassering ved Volgaelva gjorde at byen kunne utvikle seg. Under Ivan I erstattet Moskva byen Tver som hovedstad i Vladimir-Suzdal og ble eneinnsamler av skatt for de mongolske herskerne. Ved å betale en høy tributt fikk Ivan et viktig gode fra khanen. Motsatt av andre fyrstedømmer ble Moskva ikke delt mellom hans sønner, men ble overdratt til den eldste. I 1380 ledet fyrst Dmitrij Donskoj av Moskva en forenet russisk hær til en viktig seier over mongolene i slaget ved Kulikovo. Etter slaget fikk Moskva en ledende rolle i befrielsen av Russland fra mongolsk overherredømme. I 1480 vant Ivan III endelig frihet fra tatarernes kontroll ved Det store møte ved Ugraelva, hvilket tillot Moskva å bli sentrum for all makt i Russland. Hovedstaden i Russland, som tidligere hadde skiftet mellom Kiev og Vladimir, ble ved slutningen av hans regjeringstid endelig fastlagt til Moskva.
Stu Ungar
De siste årene
Ungar brukte igjen alle pengene sine i løpet av noen måneder etter finalen i 1997, stort sett på narkotika og sportsgambling. Han forsøkte å kutte ut narkotika ved flere anledninger, etter at hans datter gang på gang forsøkte å få ham ren. Men det varte ikke lenge før han igjen misbrukte kokain.
Åpen post (debattprogram)
Annet
Humorprogrammet med samme navn, Åpen post, som gikk på NRK1 fra 1998 til 2002, harselerte løst med konseptet til Åpen post.
Moskva
Historie
I det 17. århundre var det mange folkeopprør som befrielsen av Moskva fra polsk invasjon (1612), Saltopprøret (1648), Kobberopprøret (1662) og Moskvaopprøret i 1682. Byen opphørte med å være Russlands hovedstad i 1712 etter grunnleggelsen av St. Petersburg ved Østersjøen av Peter den store i 1703. Da Napoléon invaderte Russland i 1812 evakuerte moskovittene byen og brente den av, da Napoléons tropper nærmet seg den 14. september. Napoléons hær, som var plaget av sult, kulde og dårlige forsyningslinjer, ble da tvunget til hurtig å trekke seg tilbake.
Stu Ungar
De siste årene
Like før WSOP i 1998 ville igjen Billy Baxter betale hans inngangsbillett, men kun minutter før turneringen skulle starte ringte Ungar og sa at han følte seg dårlig og kunne ikke spille. Ungar innrømmet kort tid etter at det hans misbruk ukene før turneringen som hadde satt ham i en slik tilstand at det ville være mindre flaut å ikke møte opp, enn å vise seg slik.
Moskva
Historie
I januar 1905 ble Alexander Adrianov utnevnt til Moskvas første offisielle borgermester. Etter den russiske revolusjon ble Moskva den 12. mars 1918 hovedstad i Føderasjonen av russiske sosialistiske sovjetrepublikker, som mindre enn fem år senere ble til Sovjetunionen.
Åpen post (debattprogram)
Annet
Som kuriositet kan en nevne at både programledere og inviterte debattanter ofte røykte åpenlyst under sending. Dette var mer vanlig på den tiden.
Moskva
«Det tredje Roma»
I 1453 ble Konstantinopel erobret av tyrkiske styrker og underlagt sultanen. Sultanens rike omfattet blant annet Lilleasia, Bulgaria, Serbia og Romania og dermed store deler av den ortodokse kirkens områder som var knyttet til Bysants. Etter dette overtok Moskva som den østlige kirkens sentrum og ble kalt «det tredje Roma» (etter selve Roma og det andre Roma, Konstantinopel, hadde gått under). Moskva fremsto som ortodoksiens forsvarer og arvtaker etter Bysants.
Fra Bysants ble en form for øvrighetskirke overtatt: Keiseren (tsaren) var kirkens beskytter og idealet var en harmoni mellom kirke og keiser. Den russiske kirke hadde i den tidlige tiden ingen faglig teologi som kirken i vest. På 1500-tallet gjennomgikk den russiske kirken en fornyelse og konsolidering, og i 1589 ble russiske patriarkatet med sete i Moskva etablert.
Åpen post (debattprogram)
Annet
Åpen post ble parodiert av Trond Kirkvaag med flere under tittelen Åpen ost.
Stu Ungar
Død
Ungar ble funnet død på sitt rom på Oasis Motel i Las Vegas. På seg hadde han $ 800 som var restene av et lån på $ 25,000 fra Billy Baxter. Hvor resten av pengene endte er ennå uvisst, men det er klart at han tapte noen av pengene på spill i et kasino. Obduksjonen viste spor av narkotika, men det ble fastslått at dette ikke var en direkte årsak til hans død. Men hjertet hadde blitt påført så store skader som følge av hans misbruk at man kan si at han døde av det.
Moskva
Andre verdenskrig
Under den store fedrelandskrigen (det russiske navnet for østfronten under andre verdenskrig) var hovedkvarteret for forsvaret og generalstaben for Den røde armé plassert i Moskva. I 1941 ble 16 divisjoner (over 160 000 personer), 25 bataljoner (18 800 personer) og fire ingeniørregimenter dannet ut av frivillige moskovitter. I november 1941 ble den tyske Senterarmé stoppet i byens forsteder og dernest drevet ut under slaget om Moskva. Mange fabrikker ble evakuert sammen med mye av sentraladministrasjonen, og fra den 20. oktober ble byen erklært under beleiring. De tilbakeværende innbyggerne bygde og bemannet panservernvåpen-forsvarsverker, mens byen ble bombardert fra luften. Det er verdt å merke at Josef Stalin nektet å forlate byen, hvilket betydde at den øverste militære ledelsen også forble. Til tross for beleiringen og bombingene fortsatte byggingen av Moskvas metro, som begynte tidlig på 1930-tallet, og ved krigens slutt åpnet flere nye metrolinjer. Den 1. mai ble en medalje: For forsvaret av Moskva 1944 stiftet, og i 1947 ble en annen medalje innstiftet – Til minne om Moskvas 800-årsjubileum. For å feire 20 år siden seieren under andre verdenskrig ble Moskva den 8. mai 1965 sammen med elleve andre byer utnevnt til helteby.
Stu Ungar
Ettermæle
Ungar blir fortsatt ansett som det største pokertalentet som noen gang har spilt spillet. I løpet av sin karriere vant han omkring $ 30 millioner. Han er, ved siden av Johnny Moss, den eneste som har vunnet tre main event titler i WSOP. I tillegg ble Moss' første tittel tildelt ved avstemning, noe som gjør at Ungar er den eneste som spilte seg til tre titler.
Han vant dessuten Amarillo Slims «Super Bowl of Poker» tre ganger (1983, 1988 og 1989). Det ble på den tiden ansett som en av de mest prestigefylte turneringer. Amarillo Slim uttalte selv: «Stu musta won a jillion dollars in my tournaments». Han vant også totalt 10 store titler i no-limit Texas hold 'em turneringer der inngangsbilletten var på mer enn $ 5,000.
Moskva
Politikk og administrasjon
Moskva er hovedstaden i Den russiske føderasjon. I sentrum av byen, i den sentrale administrative okrugen, ligger Kreml, der Russlands president og store deler av statsadministrasjonen holder til. Dette inkluderer også flere militære hovedkvarter og hovedkvarteret i Moskva militære distrikt. Som alle andre hovedsteder huser også Moskva alle utenlandske ambassader og diplomater som er utplassert i Russland.
Stu Ungar
Ettermæle
Han ble i 2002 oppført i Poker Hall of Fame.
Moskva
Politikk og administrasjon
Moskva har status som én av landets to føderale byer (sammen med St. Petersburg). Blant Russlands 83 føderasjonssubjekter er Moskva den minste i areal, men samtidig den største i befolkning. Moskva er også plassert i den sentrale økonomiske regionen, en av tolv spesielle økonomiske regioner i Russland.
Hele byen ledes av én ordfører (Sergej Sobjanin). Byen er delt inn i ti administrative okruger og 123 distrikter. Ett av de administrative distriktene, byen Zelenograd (nummer 1 på kartet under), ligger et stykke utenfor resten av byen.
Stu Ungar
Ettermæle
I 2005 fikk hans datter æren av å åpne WSOP.
Moskva
Politikk og administrasjon
Alle administrative okruger og distrikter har egne våpenskjold, flagg og valgte ledere av lokaladministrasjonen.
I tillegg til distriktene har Moskva territorielle enheter med spesiell status. Disse omfatter vanligvis områder med liten eller ingen fast bosetning, som for eksempel Det allrussiske utstillingssenteret, Moskvas botaniske hage, større parker og industriområder. I de senere år har enkelte territorier blitt slått sammen med distrikter.
Det er ingen spesielle etniske nabolag i Moskva. Som i de fleste andre byer er det deler av byen som anses som finere enn andre; faktorer som bestemmer dette er ofte nærhet til sentrum, nærhet til metro-stasjoner og tilgangen til grøntarealer.
Moskva er det administrative senteret i Moskva oblast, selv om byens status som føderal by gjør at den har sin egen lokaladministrasjon og dermed ikke er underlagt oblasten.
Arkitektur
Moskvas arkitektur er verdensberømt. Byen er kjent for Vasilijkatedralen med sine elegante løkkupler, i tillegg til Frelseren Kristus-katedralen og De syv søstre. Patriarken av Moskva, som holder til i Danilov-klosteret, er overhode i Den russisk-ortodokse kirke. Moskva var også vertsby for Sommer-OL 1980. I lang tid var byen dominert av ortodokse kirker. Dette endret seg i sovjettiden, spesielt under Josef Stalin, der det ble iverksatt store tiltak for å modernisere byen. Stalin introduserte mange store byggeprosjekter og fikk bygget store boulevarder (mange på mer enn ti felter), men sørget også for rivningen av mange kulturhistoriske minnesmerker. Blant annet ble Sukharev-tårnet, Kazan-katedralen og Frelseren Kristus-katedralen alle revet i Stalins tid som leder. De to sistnevnte ble imidlertid bygget opp igjen på 1990-tallet.
Arkitekten Vladimir Sjukhov stod ansvarlig for byggingen av flere av Moskvas landemerker fra den tidlige sovjet-perioden. Sjukhov-tårnet, ett av mange hyperbolske tårn tegnet av Sjukhov, ble bygget mellom 1919 og 1922 som sendetårn for den russiske kringkastingen. Sjukhov etterlot seg også en varig arv til den sovjetrussiske konstruktivismen. Han designet store, langstrakte varemagasiner, der GUM i Moskva er det mest kjente.
Stalin er også kjent for De syv søstre, syv katedral-lignende skyskrapere som distinkt preger byens skyline. Skyskrapernes storslagne form er påstått å være inspirert av Manhattan Municipal Building i New York, og stilen deres – med et intrikat eksteriør og et høyt, sentralt spir – kalles ofte stalinistisk gotisk arkitektur. Alle syv tårn er synlige fra store deler av byen, og de utgjør sammen med Ostankinotårnet de høyeste byggene i det sentrale Moskva. Ostankino-tårnet var da det sto ferdig i 1967 verdens høyeste frittstående byggverk, og er fortsatt tredje høyest etter Burj Khalifa i Dubai og CN Tower i Toronto.
Sovjetisk boligpolitikk var preget av stor offentlig boligbygging. Den raske veksten i Moskvas befolkning i sovjet-tiden førte til en massiv utbygging av store, monotone boligblokker. Disse skiller seg fra nabolag til nabolag, og de forskjellige typene boligblokker kan inndeles etter alder, materialene som ble brukt og stilen. Flesteparten av disse kom etter Stalin-epoken, og stilartene er ofte oppkalt etter han som satt ved makten ved byggetidspunktet (Bresjnev, Khrustsjov, etc.). Mange av disse boligkompleksene er i dag nedslitt og dårlig vedlikeholdt.
Byggene i Stalin-stil ligger stort sett i sentrum, og er massive konstruksjoner ofte med ornamenter med sosialist-realistiske motiver som imiterer klassiske byggverk. Moskva har imidlertid også mange mindre kirker spredt utover byen som gir innblikk i en svunnen tid. Arbat, en populær turist-gate som en gang var hjertet i et bohemsk strøk, har fått beholde flesteparten av sine bygninger fra før nittenhundretallet. Mange bygninger utenfor hovedgatene i sentrum er også eksempler på borgerlig dekadanse fra tsar-tiden. Ostankino, Kuskovo, Uzkoe og andre gods like utenfor byen tilhørte opprinnelig adelen fra før revolusjonen, og enkelte kloster, både i og utenfor byen, er åpne for både moskovitter og for turister.
Det gjøres stadig forsøk på å restaurere og gjenoppbygge mange av byens eksempler på før-sovjetisk arkitektur. De nybygde og nyoppussede bygningene er lette å kjenne igjen på de lyse, nye farvene og de perfekte fasadene. Det finnes også eksempler på tidlige sovjetiske avant-garde bygninger, som for eksempel huset til arkitekten Konstantin Melnikov i Arbat-området. Mange av de gjenoppbygde bygningene har blitt kritisert for manglende tanke på autentisitet. Fasadisme er også vanlig. Senere eksempler på interessant sovjetisk arkitektur kjenner man vanligvis igjen på størrelsen og den semi-modernistiske stilen. Et eksempel på dette er Novyj Arbat-prosjktet, beryktet for sin omfattende ødeleggelse av et bevaringsverdig område i Moskva sentrum.
Som i Oslo og London – bare i enda større skala – er det satt opp skilt på fasadene til mange bygninger som opplyser om kjente personer som har bodd der. Ofte gjelder skiltene berømtheter fra sovjet-perioden, og disse er ofte lite kjent utenfor Russlands grenser. Mange tidligere boliger er også gjort om til museer, dette gjelder typisk hjemmene til kjente russiske forfattere, komponister og kunstnere.
Demografi
I folketellingen i 2002 hadde Moskva et innbyggertall på 10 382 754. Dette tallet tar imidlertid ikke høyde for folk som ikke er folkeregistrert i byen.
Moskva har vært Russlands største by i flere hundre år. Etter Sovjetunionens fall har det gått nedover med mange byer i Sibir og andre steder i landet, så Moskvas dominans over andre russiske byer har økt de senere årene.
På grunn av lave fødselstall og høy mortalitet har Russlands befolkning minket med 700 000 årlig siden Sovjetunionens fall. I 2003 oversteg antallet dødsfall antall fødsler med omtrent 49 400. De senere årene har antallet barnefødsler økt noe, men gjennomsnittsalderen på Moskvas befolkning øker stadig.
Et relativt stort antall innflyttere til Moskva gjør at byens befolkning stadig øker, i motsetning til i mange andre byer i Russland der utviklingen går motsatt vei. Innflytterne tiltrekkes av Moskvas sterke økonomiske situasjon, som står i sterk kontrast til stagnasjonen mange andre steder i landet. For å regulere befolkningsveksten har Moskvas myndigheter innført et system som forbyr ikke-fastboende å oppholde seg i hovedstaden i mer enn 90 dager uten å registrere seg.
Annet
Per 2017 hadde byen ca. 146,000 overvåkningskameraer i bruk.
Hamar domkirke
Den nye Hamar kirke ble oppført av den lokale byggmesteren Herman Frang etter tegninger av den tyske arkitekten Heinrich Ernst Schirmer i 1851 som følge av at Hamar på fikk bystatus i 1849. Så ble Hamar bispedømme igjen eget bispedømme i 1864. Følgelig ble dette den nye domkirken (i stedet for Gamle Hamar domkirke). Kirken er bispekirke i Hamar bispedømme, som omfatter Innlandet fylke, og har plass til 500 personer.
Kirkebygningen
Byggverket er i tegl og er utformet som en beskjeden langkirke, utført i en enkel tysk-romansk stil. Domkirkens eksteriør er sparsomt ornamentert med unntak av inngangsportalen, som er svært forseggjort.
Interiørmessig har domkirken en altertavle som forestiller en oppstanden nordisk Kristus, utført av maleren Henrik Sørensen i 1954. Bildet han har malt, viser for øvrig Kristus uten tornekrone eller tydelig glorie, hvilket må anses som uvanlig.
Historie
Den gamle domkirken i Hamar ble ødelagt av svenskene under den nordiske sjuårskrigen i 1567. I byggeperioden ble Vang kirke benyttet som bispekirke til Hamar domkirke ble innviet den 15. desember 1866.
Takmaleriene er malt av Arve Hagen og skal forestille evangelistene, Den hellige ånd og en musiserende engel som hovedmotiv. På veggen over korbuen har han også malt den korsfestede Kristus. Alterringen er skåret ut i tre av Anthon Røvik og prydet med drueranker og den såkalte «bispeporten» som bærer relieffer med lammet og hjorten. Prekestolen er også skåret ut av Røvik etter tegning av arkitekt Arneberg. Figuren i den ene fyllingen forestiller den hellige Frans av Assisi. Englefiguren på himlingen over prekestolen er skåret av Ragnhild Butenschøn. Det tidligere altermaleriet fra 1866, som forestiller Jesus i Getsemane, og som er utført av Christen Brun, er hengt opp under orgelgalleriet i påvente av restaurering.
I 1970-årene ble dekorasjoner på veggene i koret overmalt, noe konservatorer avdekket og restaurerte i 2006, finansiert gjennom en privat gave.
Spellemannsblod
Spellemannsblod er et musikkalbum av Ole Ivars, utgitt i 1993.
«Stående kvinne ved virginal»
«Stående kvinne ved virginal» er et oljemaleri fra rundt 1672–73 av Johannes Vermeer. Motivet er en kvinne som spiller på en virginal. Maleriet er en del av samlingen til National Gallery i London.
Maleriet skildrer en kvinne som står ved en virginal, hun har hodet vendt mot beskueren. Bak henne henger et maleri av Cupido og til venstre for dette et mindre landskapsmaleri. Identifikasjonen av landskapsmaleriet er uklar, muligens er det en Jan Wijnants eller Allaert van Everdingen; begge samtidige hollandske kunstnere. Cupidomaleriet er antageligvis av Caesar van Everdingen. Cupido i maleriet løfter et kort i venstre hånd, motivet er basert på et emblem fra Otto van Veens Amorum emblemata fra 1606 hvor teksten lyder: en elsker bør elske kun én. Sammen med virginalet, tradisjonelt assosiert med uplettet kjærlighet, angir det tydelig i hvilken retning Vermeers maleri skal tolkes: ekteskapelig troskap.
Jia Chunwang
Jia Chunwang (forenklet kinesisk: 贾春旺, tradisjonell kinesisk: 賈春旺, pinyin: Jiǎ Chūnwàng; født i mai 1938 i Beijing) er en kinesisk kommunistisk politiker. Fra 1985 til 1998 var han Folkerepublikken Kinas statssikkerhetsminister (en uvanlig lang embedsperiode), fra 1998 til 2002 var han minister for offentlig sikkerhet, og deretter var han fra 2003 til 2008 landets statsadvokat.